תמר אייזנמן מארחת את רונה קינן

**תם**

שיר משותף ראשון לשתי היוצרות מתוך אלבומה החדש של תמר "לימבו"

שלראשונה יכלול שירים בעברית שתמר כתבה, הלחינה והפיקה.

האלבום יראה אור ב 12.7 ומופע השקה חגיגי יערך בבארבי ת"א ב 22.8

לצד ההתחדשות המרגשת בכתיבת אלבום בעברית (ממנו יצאו עד כה הסינגלים:"כלום לא",  
"ממשיכה מכאן" ו-"רצה" ) תמר מתארת את האלבום הזה כאלבום שדווקא מסכם בהרבה מובנים את עשייתה באנגלית עד כה. כך לדוגמא מצאה את עצמה חוזרת אל שורשיה המוזיקליים ושואבת השראה מעולמות הרוק-בלוז- פולק.

תמר אייזנמן:"תם הוא מחווה ניאו-בלוזית נשית וישראלית ל-The Thrill Is Gone של בי.בי קינג. השיר מתאר מסע פרידה בלתי נמנעת בין שתי אהובות בלילה של וידוי כי הריגוש כבר לא כאן ופרק חדש התחיל"

"השירים באלבום היו המשך ישיר לעשייה השוטפת שלי באנגלית. הדגשים המוזיקליים והתכניים המשיכו להזדכך לסיפור אישי. הלימבו האישי והקולקטיבי שהרגשתי שאני בתוכו בפרט וכחלק מהחברה הישראלית, היו מוטיב חוזר בכל האלבומים שלי.

השיר "תם" מסמל עבורי לא רק שלב הרבה יותר חשוף ביצירה שלי אלא גם התמודדות אמיתית עם אלמנטים של פרידה.

רונה ואני מאד התקרבנו בשנים האחרונות. יש בינינו קשר חברי ומוסיקלי עמוק ומיוחד. אנחנו יוצרות שונות, בגישה ובסגנון המוסיקלי, ועדיין רונה היא השראה גדולה בשבילי בכתיבה וביצירה. כל דיאלוג איתה הוא מעניין ומאתגר, על אף השוני מצאנו הרבה במשותף. אני מאמינה שההבדלים בינינו גם מושכים אותנו אחת אל השניה.

ערב אחד, השמעתי לרונה את "תם" והתלבטתי איתה לגבי כמה דברים, היא הציעה לשיר איתי ולתת זווית יותר רומנטית, נשית ואני מיד הסכמתי לנסות. זה לא היה מתוכנן...חיברתי מיקרופון ורונה הקליטה את הטייק שירה. החיבור וההזדהות היו מידיים ורונה השלימה פרק בסיפור של "תם". סגרה את המעגל בשיר שהתגלה כעוצמתי בגרסת הדואט.

אני לא אשכח את הרגע הזה בחיים.

**רונה קינן:** " כששמעתי את "תם״ אצל תמר בבית, באחת מהארוחות המשותפות המקסימות שלנו שכבר הפכו למסורת, הרגשתי מה שמרגישים כששומעים שיר ממש טוב בפעם הראשונה - מיד רציתי לשיר איתה. לשמחתי היא הסכימה, וכך יצא שאחרי לא מעט שנים של שיתופי פעולה מוסיקליים וחברות קרובה ויקרה, יש לנו סופסוף גם דואט!"

**לאחר שלושה אלבומים עטורי שבחים באנגלית, אלבומה הראשון של תמר אייזנמן**

**בעברית "לימבו" יראה אור במהלך יולי.**

**מופע חגיגי יערך ב 22.8 בבארבי תל אביב**